Source: http://skolenie.slov-lex.sk/pravne-predpisy/SK/ZZ/1992/78/19941001.html
Timestamp: 2020-07-10 23:28:21+00:00
Document Index: 12890740

Matched Legal Cases: ['§ 7', '§ 7', '§ 5', '§ 5', '§ 24', '§ 24', '§ 9', '§ 24', '§ 5', '§ 8', '§ 266', '§ 3']

Časová verzia predpisu účinná od 01.10.1994 do 30.05.1995
postavenie daňových poradcov a ich činnosť pri poskytovaní poradenskej pomoci v oblasti daní (ďalej len „daňové poradenstvo“
Daňový poradca poskytuje daňové poradenstvo fyzickým a právnickým osobám (ďalej len „klient“) vo veciach
daní, odvodov a poplatkov,1)
daňového konania daňovými orgánmi2) a orgánmi obcí.3)
Daňové poradenstvo môže poskytovať aj právnická osoba, ak má túto činnosť zapísanú v obchodnom registri a ak je zriadená ako verejná obchodná spoločnosť, komanditná spoločnosť a spoločnosť s ručením obmedzeným; fyzické osoby, ktoré v jej mene poskytujú daňové poradenstvo, musia mať oprávnenie podľa tohto zákona.
Vykonávať daňové poradenstvo v slovenskej republike môžu aj daňoví poradcovia oprávnení na túto činnosť v Českej republike, ak sa zapíšu do zoznamu daňových poradcov vedeného komorou.
Daňový poradca je fyzická osoba zapísaná do zoznamu daňových poradcov (ďalej len „zoznam“) vedeného komorou.
Na základe zápisu do zoznamu vydá komora daňovému poradcovi osvedčenie o spôsobilosti na výkon daňového poradenstva (ďalej len „osvedčenie“).
Osvedčenie vydá komora daňovému poradcovi ktorý
je občiansky a morálne bezúhonný,
má ukončené vysokoškolské vzdelanie ekonomického alebo právnického zamerania a vykonáva najmenej päť rokov právnickú alebo ekonomickú prax; výnimku zo vzdelania môže udeliť komora,
zložil odbornú skúšku (ďalej len „skúška“) podľa § 7 tohto zákona.
Odbornú spôsobilosť na výkon činnosti daňového poradcu a na zápis do zoznamu uchádzač osvedčuje skúškou podľa § 7 tohto zákona.
Komora umožní vykonať skúšku do šiestich mesiacov odo dňa doručenia žiadosti každému, kto písomne o to požiada a spĺňa podmienky ustanovené v § 5 písm. a), b) a c) tohto zákona.
Komora zabezpečí pravidelné školenie a preskúšanie daňových poradcov prinajmenšom pri zmene daňových zákonov a vykonávacích predpisov.
Komora po dohode s Ministerstvom financií Slovenskej republiky (ďalej len „ministerstvo“) určí obsah a formu skúšky, termíny skúšok a skúšobnú komisiu. Funkčné obdobie skúšobnej komisie je trojročné. Predsedu skúšobnej komisie menuje minister financií Slovenskej republiky.
Za skúšku a za vydanie osvedčenia je uchádzač povinný zaplatiť komore poplatok, ktorého výšku určí ministerstvo všeobecne záväzným právnym predpisom.
Komora zapíše do dvoch mesiacov odo dňa doručenia písomnej žiadosti do zoznamu daňového poradcu
fyzickú osobu, ktorá získala osvedčenie podľa § 5 tohto zákona,
právnickú osobu, v mene ktorej budú vykonávať daňové poradenstvo daňoví poradcovia zapísaní v zozname.
Daňový poradca požiada komoru o zápis do zoznamu najneskôr do šiestich mesiacov od úspešného vykonania skúšky. Po uplynutí tejto lehoty je pre zapísanie do zoznamu potrebné opätovné zloženie skúšky.
Komora nezapíše do zoznamu
pracovníka ústredného orgánu štátnej správy a daňového orgánu,4)
sudcu, prokurátora a štátneho notára,
uchádzača, ktorému bolo právoplatne uložené disciplinárne opatrenie § 24 ods. 1 písm. d) tohto zákona na čas určený v rozhodnutí o uložení disciplinárneho opatrenia.
Rozhodnutie o odmietnutí zápisu do zoznamu musí byť riadne odôvodnené a doručené uchádzačovi do vlastných rúk.
Komora pozastaví výkon činnosti daňovému poradcovi, ak poskytuje daňové poradenstvo v rozpore s vydaným osvedčením alebo týmto zákonom.
Komora tiež pozastaví výkon činnosti daňovému poradcovi, ak
sa začalo konanie o pozbavení alebo obmedzení jeho spôsobilosti na právne úkony, a to až do právoplatného ukončenia konania.
Komora môže pozastaviť výkon činnosti daňovému poradcovi aj počas disciplinárneho konania podľa § 24 až 27 tohto zákona.
Pozastavenie výkonu činnosti daňovému poradcovi komora zapíše do zoznamu a súčasne mu odoberie osvedčenie. O pozastavení výkonu činnosti vydá komora rozhodnutie, ktoré musí byť riadne odôvodnené a doručené daňovému poradcovi do vlastných rúk. Ak odpadnú dôvody pre pozastavenie výkonu činnosti, komora zápis zo zoznamu vymaže a vráti daňovému poradcovi osvedčenie.
Komora vyčiarkne zo zoznamu a zruší osvedčenie daňovému poradcovi, ktorý
viac ako tri roky nevykonával daňové poradenstvo,
začal vykonávať činnosť podľa § 9 ods. 1 písm. a) a b) tohto zákona.
písomne požiadala o vyčiarknutie zo zoznamu.
Daňový poradca môže zamestnávať v pracovnom alebo obdobnom právnom vzťahu pracovníkov.
Na pracovné alebo obdobné právne vzťahy pracovníkov daňového poradcu a pracovníkov komory sa vzťahujú osobitné predpisy.6)
Ak zamestnáva daňový poradca pracovníkov v pracovnom alebo obdobnom právnom vzťahu, nesmie byť sám v pracovnom, členskom, služobnom, či obdobnom pomere.
Daňový poradca, ktorému bolo vydané osvedčenie, je povinný
na všetkých písomných dokladoch uvádzať svoje meno, trvalý pobyt a evidenčné číslo osvedčenia.
Daňový poradca je povinný začiatok činnosti ohlásiť daňovému úradu, v ktorej územnej pôsobnosti má sídlo, v lehote do 15 dní odo dňa uvedeného v osvedčení, ako deň začatia činnosti.
Daňový poradca vykonáva svoju činnosť za odmenu dohodnutú v zmluve a má právo požiadať svojho klienta o poskytnutie primeraného preddavku. Výšku odmeny daňových poradcov a spôsob jej určenia upraví ministerstvo vyhláškou.
Povinnosť zachovávať mlčanlivosť podľa predchádzajúcich odsekov sa vzťahuje aj na pracovníkov daňového poradcu a komory.
Daňový poradca zodpovedá i za škodu, ktorú v súvislosti s poskytovaním daňového poradenstva spôsobí klientovi jeho pracovník. Zodpovednosť týchto osôb podľa občianskoprávnych, pracovnoprávnych alebo iných právnych predpisov nie je tým dotknutá.
Daňový poradca je povinný pred začiatkom činnosti uzavrieť zmluvu o poistení zodpovednosti za škodu, ktorá by mohla vzniknúť v súvislosti s výkonom daňového poradenstva.
Ak daňový poradca zamestnáva pracovníkov, je povinný uzavrieť aj zmluvu o poistení zodpovednosti za škodu spôsobenú pracovníkom pri plnení pracovných povinností alebo v priamej súvislosti s nimi, za ktorú daňový poradca zodpovedá podľa osobitných predpisov.6)
Poistenie zodpovednosti za škodu podľa odseku 1 musí trvať po celú dobu výkonu činnosti. Poistenie zodpovednosti za škodu podľa odseku 2 musí trvať po celú dobu, po ktorú daňový poradca pracovníkov zamestnáva.
Funkcie v orgánoch sú čestné, za ich výkon patrí daňovému poradcovi len náhrada výdavkov a náhrada za stratu času.
vydáva osvedčenie na výkon činnosti daňového poradcu,
vedie zoznam daňových poradcov,
usmerňuje ich činnosť v súlade s česko-slovenským právnym poriadkom,
vytvára predpoklady na zvyšovanie vzdelanosti a profesionálnej úrovne daňových poradcov,
vyjadruje sa k návrhom právnych predpisov, ktoré sa vzťahujú na činnosť daňových poradcov,
spolupracuje s ministerstvom pri schvaľovaní skúšobného poriadku a pri menovaní členov skúšobnej komisie.
Komora hospodári so svojím majetkom. Zdrojmi jej príjmov sú príspevky od daňových poradcov, poplatky za účasť na skúškach, odplaty za služby, ktoré komora poskytuje, výnosy z pokút za porušenie disciplíny a ďalšie príjmy.
Účtovnú závierku komory overuje audítor, ktorý uzatvorí zmluvu o audítorskej činnosti s komorou, a to po dohode s ministerstvom. Náklady overovania hradí komora.
vyčiarknutie zo zoznamu a zrušenie osvedčenia.
Rozhodnutie o uložení disciplinárneho opatrenia musí byť písomné a musí obsahovať výrok, odôvodnenie a poučenie o opravnom prostriedku; na jeho doručenie sa použijú ustanovenia pracovnoprávnych predpisov o doručovaní.7)
O odvolaní rozhoduje predstavenstvo komory, ktoré po preskúmaní rozhodnutie potvrdí alebo zruší. Ak predstavenstvo komory napadnuté rozhodnutie zruší, vráti vec disciplinárnej komisii na nové konanie. Disciplinárna komisia komory je viazaná právnym názorom predstavenstva komory.
Rozhodnutie predstavenstva komory o odvolaní proti rozhodnutiu disciplinárnej komisie komory je konečné a nemožno sa proti nemu odvolať.
Právoplatné rozhodnutie disciplinárnej komisie podľa § 24 ods. 1 písm. b), c) a d) preskúmava na návrh súd. Návrh je oprávnený podať iba daňový poradca, ktorého sa rozhodnutie týka.
Uchádzač o zápis do zoznamu, ktorý nebol komorou zapísaný a spĺňa podmienky podľa § 5 tohto zákona, má právo domáhať sa ochrany na súde.
Ak daňové poradenstvo vykonáva za odplatu fyzická alebo právnická osoba, ktorá nemá osvedčenie na výkon tejto činnosti, môže jej daňový úrad8) uložiť pokutu až do výšky 20 000 Kčs, ak ide o fyzickú osobu, a pokutu až do výšky 100 000 Kčs, ak ide o právnickú osobu. Pokuta je príjmom štátneho rozpočtu Slovenskej republiky.
Zákon SNR č. 71/1992 Zb, o súdnych poplatkoch.
on SNR č. 139/1984 Zb. o notárskych poplatkov v znení zákona SNR č. 192/1990 Zb.
Zákon č. 105/1951 Zb. o správnych poplatkovch.
Zákon SNR č. 544/1990 Zb. o miestnych poplatkoch v znení zákona SNR č. 72/1992 Zb.
§ 8 ods. 3 zákona SNR č. 84/1991 Zb.
§ 266a) Zákonníka práce.
§ 3 zákona SNR č. 84/1991 Zb.
ŠTVRTÁ ČASŤ Organizácia daňových poradcov
Dátum účinnosti do: 30.05.1995